Manden havde knust en rude i en dør og vred låsen om, så han kunne komme ind i børnehaven, hvor han gik lidt rundt på må og få efter ting af værdi. Den 43-årige havde snuppet blandt andet en mobiltelefon og en fjernbetjening, inden han blev anholdt. For indbruddet havde udløst tyverialarmen i børnehaven, og ordensmagten var der hurtigt med en hundepatrulje. Da politihundene blev sendt ind i børnehaven, og så ville den 43-årige mand ud, og da han åbnede døren, gik han lige ud i armene på politiet. Tyven er nu anholdt og befinder sig i detentionen, da han er temmelig påvirket af alkohol. Politiet skal nu senere i dag efterforske sagen og afhøre manden.

Opsummering:
En 43-årig mand blev natten til fredag taget på fersk gerning, da han brød ind i en børnehave i Svenstrup.